Notum fieri volumus omnibus hominibus tam presentibus quam futuris quod Ego (Vubaldus sic) Umbaldus miles, consensu fratrum meorum Bernardi videlicet militis et Reginaldi clerici, omnes consuetudines quas videbar habere in villa Ars, juste aut injuste, Deo et S. Cirico et canonicis ibidem servientibus pro remedio anime mee vel parentum meorum dono et libenter concedo. Ipsi vero ob istius causam dederunt michi societatem illius loci. Insuper etiam aleas domni Odonis Paraphoniste michi dederunt. Si quis autem hanc firmitatis cartulam calumpniare voluerit cum Juda traditore Domni inferno dampnetur. S. Hugonis presulis. S. Guoffridi archiclavi. S. Hugonis decani. S. Malguini archidiaconi. S. Odonis cantoris. S. Reginaldi fratris sui. S. Guillelmi comitis. S. Reinaldi filii ejus. Actum est civitate Nevernis, publice, regnante Philippo rege.